CELEX: 32011R0350
Language: et
Date: 2011-04-11 00:00:00
Title: Komisjoni määrus (EL) nr 350/2011, 11. aprill 2011 , millega muudetakse määrust (EÜ) nr 1251/2008 seoses otsuse 2010/221/EL kohaselt heakskiidetud riiklikke meetmeid rakendavatesse liikmesriikidesse või nende osadesse toodavate suurte hiidaustrite partiide turuleviimise nõuetega, pidades silmas austrite herpesviirust 1 μνar (OsHV-1 μνar)  EMPs kohaldatav tekst

12.4.2011   
            
            
               ET
            
            
               Euroopa Liidu Teataja
            
            
               L 97/9
            
         KOMISJONI MÄÄRUS (EL) nr 350/2011,
   11. aprill 2011,
   millega muudetakse määrust (EÜ) nr 1251/2008 seoses otsuse 2010/221/EL kohaselt heakskiidetud riiklikke meetmeid rakendavatesse liikmesriikidesse või nende osadesse toodavate suurte hiidaustrite partiide turuleviimise nõuetega, pidades silmas austrite herpesviirust 1 μνar (OsHV-1 μνar)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 24. oktoobri 2006. aasta direktiivi 2006/88/EÜ vesiviljelusloomade ja vesiviljelustoodete loomatervishoiunõuete ning teatavate veeloomadel esinevate taudide ennetamise ja tõrje kohta, (1) eriti selle artikli 61 lõiget 3,
   ning arvestades järgmist:
   
               (1)
            
            
               Komisjoni 12. detsembri 2008. aasta määruses (EÜ) nr 1251/2008, millega rakendatakse nõukogu direktiivi 2006/88/EÜ seoses vesiviljelusloomade ja vesiviljelustoodete turuleviimise tingimuste ja sertifitseerimisnõuetega ja ühendusse importimisega ning millega sätestatakse vektorliikide loetelu, (2) on sätestatud turuleviimise nõuded, sealhulgas loomatervishoiu- ja sertifitseerimisnõuded, vesiviljelusloomade liikumiste suhtes aladele, kus kohaldatakse riiklikke meetmeid, mis on kiidetud heaks komisjoni 15. aprilli 2010. aasta otsusega 2010/221/EL, millega kiidetakse heaks riiklikud meetmed, millega piiratakse teatavate vesiviljelusloomadel ja looduslikel veeloomadel esinevate taudide mõju kooskõlas nõukogu direktiivi 2006/88/EÜ artikliga 43 (3).
            
         
               (2)
            
            
               Alates 2008. aastast on suurte hiidaustrite (Crassostrea gigas) suremus suurenenud Iirimaa, Prantsusmaa ja Ühendkuningriigi piirkondades. 2009. aastal tehtud epidemioloogiliste uuringute kohaselt oli suurenenud suremuse peamine põhjustaja austrite herpesviirus-1 (OsHV-1) ehk OsHV-1 μνar.
            
         
               (3)
            
            
               Komisjoni 2. märtsi 2010. aasta määrus (EL) nr 175/2010, millega rakendatakse nõukogu direktiivi 2006/88/EÜ seoses suurte hiidaustrite (Crassostrea gigas) suurenenud suremuse tõrjeks võetavate meetmetega ja austrite herpesviiruse 1 μνar (OsHV-1 μνar) avastamisega, (4) võeti vastu eesmärgiga hoida ära viiruse OsHV-1 μνar edasine levik. Sellega kehtestati kõnealuse haiguse tõrjemeetmed ning seda kohaldatakse kuni 30. aprillini 2011.
            
         
               (4)
            
            
               Otsusega 2010/221/EL, nagu seda on viimati muudetud komisjoni otsusega 2011/187/EU, (5) lubatakse selle III lisas loetletud liikmesriikidel kehtestada turuleviimise tingimused suurte hiidaustrite suhtes, kui neid viiakse aladele, kus kohaldatakse heakskiidetud seireprogramme, et hoida ära viiruse OsHV-1 μνar sissetoomine neile aladele. Liidu õigusaktide selguse ja lihtsuse huvides tuleks sätestada asjaomased turuleviimise nõuded määruses (EÜ) nr 1251/2008.
            
         
               (5)
            
            
               Et vältida viiruse OsHV-1 μνar sissetoomist liikmesriikidesse või nende osadesse, mis on loetletud otsuse 2010/221/EL III lisas, peaksid nendesse liikmesriikidesse või nende osadesse toodavad suurte hiidaustrite partiid, mis on ette nähtud kas kasvatamiseks või ülekandekeskuste jaoks ning enne inimtoiduks kasutamist väljastuskeskustesse, puhastuskeskustesse või samalaadsetesse ettevõtetesse saatmiseks, pärinema samaväärse tervisestaatusega piirkonnast.
            
         
               (6)
            
            
               Kõnealuste nõuete täitmise tagamiseks peaks selliste partiidega olema kaasas vajalikke kinnitusi sisaldav veterinaarsertifikaat.
            
         
               (7)
            
            
               Määrust (EÜ) nr 1251/2008 tuleks seetõttu vastavalt muuta.
            
         
               (8)
            
            
               On asjakohane ette näha üleminekumeetmed, et võimaldada liikmesriikidel ja tootmisharul võtta meetmeid, mis on vajalikud käesolevas määruses sätestatud nõuete järgimiseks.
            
         
               (9)
            
            
               Viiruse OsHV-1 μνar edasise leviku ärahoidmiseks peaks käesolev määrus jõustuma vahetult pärast määruse (EL) nr 175/2010 aegumist.
            
         
               (10)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 1251/2008 muudetakse järgmiselt:
   
               1)
            
            
               artikli 1 punkti b alapunkt ii asendatakse järgmisega:
               
                           „ii)
                        
                        
                           vesiviljelusloomad, mis on ette nähtud kasvanduste, ülekandealade, püügitiikide, avatud dekoratiivrajatiste ja varude taastootmise jaoks ning enne inimtoiduks kasutamist puhastuskeskuste, väljastuskeskuste ja samalaadsete ettevõtete jaoks liikmesriikides ja nende osades, kus rakendatakse komisjoni otsusega 2010/221/EL (6) heakskiidetud riiklikke meetmeid;
                        
                     
         
               2)
            
            
               artikli 8a lõike 1 punkti a lisatakse järgmine alapunkt iii:
               
                           „iii)
                        
                        
                           otsuse 2010/221/EL III lisas kuuluvana kõnealuse tabeli esimeses veerus loetletud ühe või enama taudi suhtes rakendatavasse seireprogrammi;”
                        
                     
         
               3)
            
            
               lisatakse artikkel 8b:
               „Artikkel 8b
               Enne inimtoiduks kasutamist väljastuskeskuste, puhastuskeskuste ja samalaadsete ettevõtete jaoks ettenähtud elusad molluskid liikmesriikides ja nende osades, kus rakendatakse otsusega 2010/221/EL heakskiidetud meetmeid
               1.   Enne inimtoiduks kasutamist väljastuskeskuste, puhastuskeskuste, ja samalaadsete ettevõtete jaoks ettenähtud elusate molluskite partiidega on kaasas veterinaarsertifikaat, mis on täidetud vastavalt II lisa B osas esitatud näidisele ning V lisa selgitustele, kui need loomad:
               
                           a)
                        
                        
                           tuuakse liikmesriikidesse või nende osadesse, mis on loetletud otsuse 2010/221/EL III lisas esitatud tabeli teises ja neljandas veerus kuuluvana seireprogrammi alla selle tabeli esimeses veerus loetletud ühe või enama haiguse osas;
                        
                     
                           b)
                        
                        
                           kuuluvad II lisa C osas loetletud liikide hulka, mis on vastuvõtlikud taudile (taudidele), mille suhtes kohaldatakse punktis a osutatud seireprogrammi otsuse 2010/221/EL kohaselt.
                        
                     2.   Lõikes 1 osutatud elusate molluskite partiid vastavad kõnealuses lõikes osutatud veterinaarsertifikaadi näidises ja selgitavates märkustes esitatud loomatervishoiunõuetele.
               3.   Käesolevat artiklit ei kohaldata partiide suhtes, mis on ette nähtud väljastuskeskuste puhastuskeskuste või samalaadsete ettevõtete jaoks, mis on varustatud heitvee puhastamise süsteemiga, mille on kinnitanud pädev asutus ja mis
               
                           a)
                        
                        
                           inaktiveerib ümbrisega viirused või
                        
                     
                           b)
                        
                        
                           vähendab haiguste looduslikesse vetesse leviku ohtu vastuvõetava tasemeni.”;
                        
                     
         
               4)
            
            
               II lisa asendatakse käesoleva määruse lisaga.
            
         Artikkel 2
   1.   15. maini 2011 kestval üleminekuperioodil võib viia turule suurte hiidaustrite partiisid, millega on kaasas määruse (EÜ) nr 1251/2008 II lisa A või B osa kohane veterinaarsertifikaat, mis on väljastatud enne käesoleva määrusega tehtud muudatusi, ning veterinaarsertifikaat, mis on väljastatud määruse (EL) nr 175/2010 II lisa kohaselt, tingimusel et need partiid jõuavad oma sihtkohta enne kõnealust kuupäeva.
   2.   1. juulini 2012. kestval üleminekuperioodil võib vesiviljelusloomade partiisid, millega on kaasas määruse (EÜ) nr 1251/2008 II lisa A või B osa kohane veterinaarsertifikaat, mis on väljastatud enne käesoleva määrusega tehtud muudatusi, jätkuvalt viia turule tingimusel, et terviseohutuse kinnitusi viiruse OsHV-1 μνar kohta, mis on esitatud kõnealuste sertifikaatide II osas, ei pea kohaldama ning et need partiid jõuavad oma sihtkohta enne kõnealust kuupäeva.
   Artikkel 3
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Seda kohaldatakse alates 1. maist 2011.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. aprill 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 328, 24.11.2006, lk 14.
   
      (2)  ELT L 337, 16.12.2008, lk 41.
   
      (3)  ELT L 98, 20.4.2010, lk 7.
   
      (4)  ELT L 52, 3.3.2010, lk 1.
   
      (5)  ELT L 80, 26.3.2011, lk 15.
   
      (6)  ELT L 98, 20.4.2010, lk 7;”
   
      LISA
      
         
            „II LISA
            A   OSA
            
               Kasvanduste, ülekandealade, püügitiikide ja avatud dekoratiivrajatiste ning varude taastootmise jaoks ettenähtud vesiviljelusloomade turuleviimise veterinaarsertifikaadi näidis
            
            
               
            
               
            
               
            
               
            
               
            B   OSA
            
               Enne inimtoiduks kasutamist edasiseks töötlemiseks, väljastuskeskuste ja puhastuskeskuste ning samalaadsete ettevõtete jaoks ettenähtud vesiviljelusloomade turuleviimise veterinaarsertifikaadi näidis
            
            
               
            
               
            
               
            C   OSA
            
               Nende taudidele vastuvõtlike liikide loetelu, millega seoses on otsusega 2010/221/EL kiidetud heaks riiklikud meetmed
            
            
                        Taud
                     
                     
                        Taudile vastuvõtlikud liigid
                     
                  
                        Karpkala kevadvireemia (SVC)
                     
                     
                        Jämepea (Aristichthys nobilis), kuldkala (Carassius auratus), harilik koger (Carassius carassius), valgeamuur (Ctenopharyngodon idellus), harilik karpkala ja sasaan (Cyprinus carpio), pakslaup (Hypophthalmichthys molitrix), harilik säga (Silurus glanis) ja linask (Tinca tinca), säinas (Leuciscus idus)
                     
                  
                        Bakteriaalne neeruhaigus (BKD)
                     
                     
                        Sugukond: Salmonidae
                        
                     
                  
                        Nakkuslik pankrease nekroos (IPN)
                     
                     
                        Vikerforell (Oncorhynchus mykiss), ameerika paalia (Salvelinus fontinalis), meriforell (Salmo trutta), lõhe (Salmo salar) ja idalõhe (Oncorhynchus spp.) ja siig (Coregonus lavaretus)
                     
                  
                        
                           Gyrodactylus salaris’e nakkus
                     
                     
                        Lõhe (Salmo salar), vikerforell (Oncorhynchus mykiss), Arktika paalia (Salvelinus alpinus), ameerika paalia (Salvelinus fontinalis), harjus (Thymallus thymallus), järvepaalia (Salvelinus namaycush) ja meriforell (Salmo trutta)
                     
                  
                        Austrite herpesviirus-1 μνar (OsHV-1 μνar)
                     
                     
                        Suur hiidauster (Crassostrea gigas)”